
341. Κτηματολόγιο των Νομαρχιακών Αυτοδιοικήσεων 1 

342. Καθορισμός περιεχομένου σπουδών των Τμημά¬ 

των: α) Διατροφής β) Τεχνολογίας Τροφίμων γ) Οι¬ 
νολογίας και Τεχνολογίας Ποτών της Σχολής Τε¬ 
χνολογίας Τροφίμων και Διατροφής των Τεχνολογι- 
κών Εκπαιδευτικών Ιδρυμάτων. 2 


ΠΡΟΕΔΡΙΚΑ ΔΙΑΤΑΓΜΑΤΑ 

Ο) 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 341 
Κτηματολόγιο των Νομαρχιακών Αυτοδιοικήσεων. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 26 του Ν. 2218/1994 (Α’ 90), ό¬ 
πως κωδικοποιήθηκαν με το άρθρο 97 του Π.Δ. 30/96 (Α’ 21) 
και ειδικότερα την παρ. 6 του άρθρου αυτού. 

2. Το γεγονός ότι από τις διατάξεις του παρόντος Διατάγ¬ 
ματος δεν προκαλείται δαπάνη σε βάρος του Κρατικού Προ¬ 
ϋπολογισμού. 

3. Τηναριθμ. 230/2001 γνωμοδότηση του Ε’ Τμήματος του 
Συμβουλίου της Επικράτειας. 

Με πρόταση της Υπουργού Εσωτερικών, Δημόσιας Διοί¬ 
κησης και Αποκέντρωσης, αποφασίζουμε: 

Άρθρο 1 

1. Οι Νομαρχιακές Αυτοδιοικήσεις καταρτίζουν καιτηρούν 
κτηματολόγιο των ακινήτων τους, όπως ορίζει το άρθρο 97 
του Κώδικα Νομαρχιακής Αυτοδιοίκησης και το παρόν Διά¬ 
ταγμα. 

2. Το κτηματολόγιο καταρτίζεται σε βιβλίο, σύμφωνα μετά 
οριζόμενα στο άρθρο 8του Διατάγματος αυτού, το οποίο τη¬ 
ρείται σε κάθε Νομαρχιακή Αυτοδιοίκηση, στην οικεία Περι¬ 
φέρεια και στο κατά τόπο αρμόδιο γραφείο κτηματογράφη- 
σης του Οργανισμού Κτηματολογίου και Χαρτογραφήσεων 
Ελλάδας (Ο.Κ.Χ.Ε.). 


Άρθρο 2 

1. Σε κάθε Νομαρχιακή Αυτοδιοίκηση, συνιστάται Επιτρο¬ 
πή κατάρτισης του νομαρχιακού κτηματολογίου. 

Η Επιτροπή αυτή αποτελείται: 

α. Από τρεις (3) τακτικούς υπαλλήλους, με βαθμό τουλάχι¬ 
στον Α’, της Νομαρχιακής Αυτοδιοίκησης, που ορίζονται με 
απόφαση του Νομάρχη και αν δεν υπάρχουν τακτικοί, απο¬ 
σπασμένους σύμφωνα με τις διατάξεις του άρθρου 39 του Ν. 
2218/94, όπως αυτές τροποποιήθηκαν και ισχύουν. 

Δύο (2) τουλάχιστον από αυτούς, θα είναι τεχνικού κλάδου 
κατηγορίας ΠΕ, του ενός δυναμένου να αντικατασταθεί από 
υπάλληλο τεχνικού κλάδου κατηγορίας ΤΕ. 

β. Από δύο (2) μέλη του Νομαρχιακού Συμβουλίου, που ο¬ 
ρίζονται με σχετική απόφασή του, έκτων οποίων το ένα προ¬ 
έρχεται από τη μειοψηφία. 

Πρόεδρος της Επιτροπής, ορίζεται με την ίδια πράξη και α¬ 
ναλαμβάνει ο Σύμβουλος που έλαβε τις περισσότερες ψή¬ 
φους. 

Καθήκοντα γραμματέα της Επιτροπής, ασκεί υπάλληλος 
με βαθμό τουλάχιστον Γ’ της Νομαρχιακής Αυτοδιοίκησης, 
που ορίζεται με απόφαση του Νομάρχη. 

Η Επιτροπή συνεδριάζει ύστερα από πρόσκληση του Προ¬ 
έδρου της, στο κατάστημα της Νομαρχιακής Αυτοδιοίκησης 
και βρίσκεται σε απαρτία, εφόσον είναι παρόντα τουλάχι¬ 
στον τα τρία (3) από τα πέντε (5) μέλη της. Η πρόσκληση α¬ 
ναγράφει τα θέματα που θα συζητηθούν και επιδίδεται σε 
καθένα από τα μέλη, τρεις (3) τουλάχιστον ημέρες, πριν από 
την ημέρα της συνεδρίασης. 

Ο Πρόεδρος μπορεί να αναθέτει την εισήγηση επί υποθέ¬ 
σεων σε μέλος της Επιτροπής. 

Οι αποφάσεις της Επιτροπής λαμβάνονται κατά πλειοψη- 
φία και σε περίπτωση ισοψηφίας, υπερισχύει η ψήφος του 
Προέδρου. 

2. Οι υπηρεσίες του Δημοσίου, των Οργανισμών Τοπικής 
Αυτοδιοίκησης α’ και β’ βαθμού, καθώς και τα Νομικά Πρό¬ 
σωπα Δημοσίου Δικαίου, έχουν υποχρέωση να δίνουν κάθε 
αναγκαία σχετική πληροφορία και στοιχείο που θα τους ζη¬ 
τήσει η Επιτροπή. 

Άρθρο 3 

1. Οι Νομαρχιακές Αυτοδιοικήσεις που έχουν ακίνητη πε¬ 
ριουσία, καταρτίζουν τοπογραφικά ή πρόχειρα διαγράμμα¬ 
τα των ακινήτων τους, συγκεντρώνουν και τα λοιπά στοιχεία 
(τίτλους κυριότητας, αποφάσεις δικαστηρίων κ.λπ.) και τα 
διαβιβάζουν στην Επιτροπή κατάρτισης κτηματολογίων για 
την σύνταξη των σχετικών εκθέσεων. 

2. Η Επιτροπή συντάσσει για κάθε κτήμα χωριστή έκθεση, 
με άλατα στοιχεία που προβλέπονται από το Νόμο και είναι 
απαραίτητα, για τη συμπλήρωση του βιβλίου του κτηματο¬ 
λογίου. 

3. Οι εκθέσεις και τα διαγράμματα υπογράφονται από όλα 
τα μέλη της Επιτροπής και βιβλιοδετούνται με φροντίδα του 
Προέδρου αυτής. 

4. Ο Πρόεδρος της Επιτροπής δημοσιεύει ανακοίνωση, με 
την οποία γνωστοποιεί την κατάρτιση των εκθέσεων και την 
κατάθεσή τους στην Νομαρχιακή Αυτοδιοίκηση. 

5. Η δημοσίευση της παραπάνω ανακοίνωσης γίνεται με ε¬ 
πικόλλησή της στον πίνακα ανακοινώσεων του καταστήμα¬ 
τος κάθε Νομαρχιακής Αυτοδιοίκησης. 

6. Όσοι έχουν έννομο συμφέρον, μπορούν να προσφύ- 
γουν κατά των εκθέσεων της Επιτροπής, στα αρμόδια Πολι¬ 
τικά Δικαστήρια, σύμφωνα με την κείμενη νομοθεσία. 

Άρθρο 4 

1. Ο Πρόεδρος της Επιτροπής κατάρτισης του κτηματο¬ 
λογίου όλων των ακινήτων της Νομαρχιακής Αυτοδιοίκησης, 
μετά την οριστικοποίηση των εκθέσεων, όπου αυτό είναι α¬ 
ναγκαίο, φροντίζει για την συμπλήρωση των στηλών του ε¬ 
ντύπου φύλλου του κτηματολογίου και τη βιβλιοδέτηση των 
φύλλων αυτού, καθώς και των διαγραμμάτων, με δαπάνες 
της Νομαρχιακής Αυτοδιοίκησης. 

2. Το βιβλίο κτηματολογίου καταρτίζεται σε τρία (3) πρω¬ 
τότυπα, εκ των οποίων το ένα, με κάθε έκθεση ή απόφαση, 
το σχεδιάγραμμα και το σχετικό φάκελλο, παραδίδεται στη 
Νομαρχιακή Αυτοδιοίκηση, το δεύτερο αποστέλλεται στην 
οικεία Περιφέρεια και το τρίτο στο κατά τόπο αρμόδιο γρα¬ 
φείο κτηματογράφησηςτου Ο.Κ.Χ.Ε.. 

Άρθρο 5 

1. Οι ουσιώδεις μεταβολές που γίνονται μετά την οριστι¬ 
κοποίηση του κτηματολογίου, σχετικά με εγγραφή ή δια¬ 
γραφή στο κτηματολόγιο ακινήτου βάσει νομίμου τίτλου, βε¬ 
βαιώνονται με πρακτικό του οικείου Νομάρχη και σημειώνο¬ 
νται στο βιβλίο του κτηματολογίου που τηρείται στη 
Νομαρχιακή Αυτοδιοίκηση. Αντίγραφο του πρακτικού αυτού 
καιτου τυχόν νέου διαγράμματος, υποβάλλονται στην οικεία 
Περιφέρεια και στο κατά τόπο αρμόδιο γραφείο κτηματο- 
γράφησης του Ο.Κ.Χ.Ε., για τη σημείωση της μεταβολής, 
στα τηρούμενα απ’ αυτούς βιβλία κτηματολογίων. 

2. Οι μεταβολές στα σχεδιαγράμματα γίνονται μόνο από 
μηχανικό της Νομαρχιακής Αυτοδιοίκησης, που ορίζεται με 
απόφαση του Νομάρχη. Η σημείωση της μεταβολής, βεβαι¬ 
ώνεται με την υπογραφή στο σχεδιάγραμμα του μηχανικού 
και τη σφραγίδα της Νομαρχιακής Αυτοδιοίκησης. 

Άρθρο 6 

1. Οι υπηρεσίες κάθε Νομαρχιακής Αυτοδιοίκησης, υπο¬ 
βάλλουν στο τέλος κάθε χρόνου, έκθεση στο Νομαρχιακό 
Συμβούλιο, για την κατάσταση των ακινήτων τους και τα μέ¬ 
τρα που τυχόν πρέπει να ληφθούν για την προστασία και την 
αξιοποίησή τους. 

2. Η έκθεση υποβάλλεται στον Γενικό Γραμματέα της οι¬ 
κείας Περιφέρειας, ο οποίος μπορεί να κάνει παρατηρήσεις, 
που ανακοινώνονται στο Νομαρχιακό Συμβούλιο και στο κα¬ 
τά τόπο αρμόδιο γραφείο κτηματογράφησηςτου Ο.Κ.Χ.Ε.. 

Άρθρο 7 

Όλες οι δαπάνες που αφορούν την κατάρτιση του κτημα¬ 
τολογίου, βαρύνουν τον προϋπολογισμό της οικείας Νο¬ 
μαρχιακής Αυτοδιοίκησης, με την αναγραφή σε αυτόν των 
ανάλογων πιστώσεων. 

Άρθρο 8 

Το κτηματολόγιο συντάσσεται σε φύλλο χάρτου διαστά¬ 


σεων 0,40 μ. μήκους και 0,295 μ. πλάτους και περιλαμβάνει 
τα παρακάτω στοιχεία: 

ΝΟΜΑΡΧΙΑΚΗ ΑΥΤΟΔΙΟΙΚΗΣΗ 

ΒΙΒΛΙΟ ΚΤΗΜΑΤΟΛΟΓΙΟΥ 

1. Περιγραφή και είδος ακινήτου (Σημ. α). 

2. Τοποθεσία (Σημ. β). 

3. Έκταση και όρια ακινήτου (Σημ. γ). 

4. Χρονολογία κτήσης του κτήματος και τίτλοι της ιδιοκτη¬ 
σίας (Σημ. δ). 

5. Άλλα δικαιώματα, που τυχόν υπάρχουν και οι σχετικοί 
τίτλοι. 

6. Κατά προσέγγιση αξία του ακινήτου κατά τον χρόνο της 
καταχώρησης. 

7. Αριθμός και ημερομηνία των εκθέσεων ή αποφάσεων 
της Επιτροπής. 

8. Παρατηρήσεις (Σημ. ε). 

Σημειώσεις: 

α) Αστικό, αγροτικό, βοσκήσιμη έκταση, δασική έκταση 
κ.λπ.. 

β) Σημειώνεται ο Δήμος ή η Κοινότητα στην περιφέρεια 
του οποίου βρίσκεται το ακίνητο και η ειδικότερη ονομασία 
της θέσης. 

γ) Σημειώνεται επί πλέον ο συντάκτης και η ημερομηνία 
σύνταξης του σχεδιαγράμματος. 

δ) Σημειώνονται οι μεταβολές στην κυριότητα καθώς και 
τα τυχόν στοιχεία από τα βιβλία μεταγραφών. 

ε) Σημειώνεται κάθε άλλη ένδειξη που κρίνεται χρήσιμη. 

Στην Υπουργό Εσωτερικών, Δημόσιας Διοίκησης και Απο¬ 
κέντρωσης, αναθέτουμε τη δημοσίευση και εκτέλεση του 
παρόντος Προεδρικού Διατάγματος. 

Αθήνα, 24 Σεπτεμβρίου 2001 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

Η ΥΠΟΥΡΓΟΣ ΕΣΩΤΕΡΙΚΩΝ, 

ΔΗΜ. ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ 

ΒΑΣΩ ΠΑΠΑΝΔΡΕΟΥ 
-♦- 

( 2 ) 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 342 
Καθορισμός περιεχομένου σπουδών των Τμημάτων: α) Δια¬ 
τροφής β) Τεχνολογίας Τροφίμων γ) Οινολογίας και Τε¬ 
χνολογίας Ποτών της Σχολής Τεχνολογίας Τροφίμων και 
ΔιατροφήςτωνΤεχνολογικών Εκπαιδευτικών Ιδρυμάτων. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 25 παρ. 1 του Ν. 1404/1983 
(173Α') "Δομή και λειτουργία των Τεχνολογικών Εκπαιδευτι¬ 
κών Ιδρυμάτων" όπως αυτό αντικαταστάθηκε με την παρ. 5 
του άρθρου 57του Ν. 2413/96 (124 Α'). 

2. Τις διατάξεις του άρθρου 1 παρ. 17 του Ν. 2621/1998 
(136 Α'). 

3. Τιςδιατάξειςτου άρθρου 29Ατου Ν. 1558/1985 (137 Α'), 
όπως αυτό προσετέθη με το άρθρο 27 του Ν. 2081/ 1992 
(154 Α') και τροποποιήθηκε με το άρθρο 1 παρ. 2α του Ν. 
2469/97 (38 Α'). 

4. Το γεγονός ότι από τις διατάξεις του διατάγματος αυτού 
δεν προκαλείται δαπάνη σε βάρος του κρατικού προϋπολο¬ 
γισμού. 

5. Την αριθ. ΣΤ5/25/26.4.2000 (582 Β') απόφαση του Πρω¬ 
θυπουργού και του Υπουργού Εθνικής Παιδείας και Θρη¬ 
σκευμάτων: "Ορισμός αρμοδιοτήτων του Υφυπουργού του 
Υπουργείου Εθνικής Παιδείας και Θρησκευμάτων." 

6. Τις γνώμες των Γεν. Συνελεύσεων των παρακάτω Τρη¬ 
μάτων της Σχολής Τεχνολογίας Τροφίμων και Διατροφής: 

α) Διατροφής του Τ.Ε.Ι. Θεσσαλονίκης (αριθμ. πρακτικού 
5/1.10.1998). 

β) ΤεχνολογίαςΤροφίμωντουΤ.Ε.Ι. Αθήνας (αριθμ. πρακτ. 
3/29.10.98) και του ΤΕΙ Θεσ/νίκης (αριθμ. πρακτ. 1/ 
8.4.1998). 

γ) Οινολογίας και Τεχνολογίας Ποτών του ΤΕΙ Αθήνας (α- 
ριθ. πρακτικού 6/12.11.98) 

7. Την αρ. 13/23.12.98 γνωμοδότηση του Ινστιτούτου Τε¬ 
χνολογικής Εκπαίδευσης (Ι.Τ.Ε.). 

8. Την αριθ. 340/2001 γνωμοδότηση του Συμβουλίου Επι¬ 
κράτειας με πρόταση του Υφυπουργού Εθνικής Παιδείας 
και Θρησκευμάτων, αποφασίζουμε: 

Άρθρο μόνο 

Καθορίζουμε όπως παρακάτω το περιεχόμενο σπουδών 
των Τμημάτων της Σχολής Τεχνολογίας Τροφίμων και Δια¬ 
τροφής των Τεχνολογικών Εκπαιδευτικών Ιδρυμάτων: 

Α. Τμήμα Διατροφής του ΤΕΙ Θεσσαλονίκης 

Το περιεχόμενο σπουδών του Τμήματος Διατροφής της 
Σχολής Τεχνολογίας Τροφίμων και Διατροφής του ΤΕΙ Θεσ¬ 
σαλονίκης καλύπτει το γνωστικό αντικείμενο της εφαρμο¬ 
γής της επιστήμης και ανάπτυξης της τεχνολογίας της Δια¬ 
τροφής και συγκεκριμένα την καλή γνώση της σύνθεσης των 
τροφίμων, την επίδραση της τροφής στην υγεία του ανθρώ¬ 
που και την επίλυση διαιτητικών προβλημάτων. 

Με την ολοκλήρωση των σπουδών τους οι πτυχιούχοι του 
Τμήματος Διατροφής θα διαθέτουν τις απαραίτητες επιστη¬ 
μονικές γνώσεις και ικανότητες για να μπορούν να απασχο¬ 
λούνται σε όλους τους τομείς του γνωστικού αντικειμένου 
του Τμήματος είτε ως αυτοαπασχολούμενοι είτε ως υπεύ¬ 
θυνοι ή στελέχη σχετικών επιχειρήσεων, οργανισμών και υ¬ 
πηρεσιών. 

Συγκεκριμένα, οι πτυχιούχοι του Τμήματος Διατροφής θα 
διαθέτουν: 

1. Ικανότητα να χρησιμοποιούν τις θεωρητικές και πρακτι¬ 
κές γνώσεις που έχουν αποκτήσει. 

2. Βαθιάγνώση βασικών και εφαρμοσμένων επιστημών για 
την κατανόηση της διατροφής, ώστε να επιλαμβάνονται της 
επίλυσης διαιτητικών προβλημάτων. 

3. Ικανότητα να χρησιμοποιούντεχνικά μέσα και μεθόδους 
γιατη διεκπεραίωση του ποιοτικού ελέγχου τροφίμων και τη 
σύνταξη διατροφικής ετικέτας. 

4. Δυνατότητα να κατανοούντο ρόλο της διατροφής στην 
υγεία και την ασθένεια και να γνωρίζουν τη σύσταση τροφί¬ 
μων, έτσι ώστε να μπορούν να κάνουν διαιτητικές παρεμβά¬ 
σεις για την προάσπιση της υγείας ή την αντιμετώπιση α¬ 
σθενειών. 

5. Δυνατότητα να κατανοούν τα κοινωνικά και ψυχολογικά 
δυναμικά που διαμορφώνουν τη συμπεριφορά σε ατομικό 
και ομαδικό επίπεδο και να αναπτύσσουν προγράμματα δια¬ 
τροφικής αγωγής. 

6. Ικανότητα για αποτελεσματική επικοινωνία. 

7. Αυτογνωσία καθώς και ευαισθησία προς τους άλλους, 
ειδικά στην εφαρμογή της διαιτολογίας. 

8. Γνώση των αρχών και του τρόπου εφαρμογής της επι¬ 
στημονικής έρευνας με μελέτες που στηρίζονται σε παρα¬ 
τηρήσεις και πειράματα. 

9. Ικανότητα να χρησιμοποιούν βάσεις δεδομένων για την 
ενημέρωση και την επίλυση θεμάτων που σχετίζονται με τη 
Διατροφή και τη Διαιτολόγια. 

Οι σπουδές περιλαμβάνουν θεωρητική διδασκαλία, εργα¬ 
στηριακές ασκήσεις, φροντιστήρια, σεμινάρια, επισκέψεις 
σε χώρους παραγωγής και εκπόνηση εργασιών με έμφαση 
στη μελέτη συγκεκριμένων περιπτώσεων. Το τελευταίο εξά¬ 


μηνο περιλαμβάνει την πρακτική άσκηση στο επάγγελμα κα¬ 
θώς και εκπόνηση της πτυχιακής εργασίας. 

Στα μαθήματα γενικής υποδομής του Τμήματος περιλαμ¬ 
βάνονται μεταξύ άλλων η χημεία, η βιοχημεία, η φυσική, τα 
μαθηματικά και ο προγραμματισμός Η/Υ, σε έκταση και βά¬ 
θος κατάλληλου επιπέδου για την κατανόηση των αναλυτι¬ 
κών μεθόδων που χρησιμοποιούνται στην επιστήμη της Δια¬ 
τροφής και των αναγκών του ανθρώπινου οργανισμού για τα 
συστατικά των τροφίμων. 

Στα μαθήματα ειδικής υποδομής περιλαμβάνονται γνω¬ 
στικά αντικείμενα που έχουν σχέση με τα τρόφιμα, όπως η ε¬ 
πιστήμη και η τεχνολογία των τροφίμων, η μικροβιολογία και 
η υγιεινή τροφίμων, η παρασκευή τροφίμων σε μαζικό και α¬ 
τομικό επίπεδο, τα νέα τρόφιμα. 

Στα μαθήματα ειδικότητας διδάσκονται γνωστικά αντικείμε¬ 
να σχετικά με την επίδραση των τροφίμων στην υγεία του αν¬ 
θρώπου, τις ανάγκες του οργανισμού σε θρεπτικά συστατικά 
στα διάφορα στάδια της ζωής του, το σχεδίασμά των κατάλ¬ 
ληλων διαιτολογίων σε φυσιολογικές και παθολογικές κατα¬ 
στάσεις, την εφαρμογή κατάλληλων μεθόδων για εκτίμηση 
της θρεπτικής κατάστασης σε ατομικό και ομαδικό επίπεδο 
και τα ειδικά θέματα διατροφής που επηρεάζουν την υγεία. 

Ιδιαίτερη κατηγορία μαθημάτων αποτελούν τα γνωστικά 
αντικείμενα διοίκησης, οικονομίας και νομοθεσίας, που είναι 
απαραίτητα για την οργάνωση και διοίκηση επιχειρήσεων, 
εργαστηρίων, οργανισμών και άλλων υπηρεσιών που σχετί¬ 
ζονται με τη Διατροφή. 

Β. Τμήμα Τεχνολογίας Τροφίμων των ΤΕΙ Αθήνας και Θεσ¬ 
σαλονίκης 

Τ ο περιεχόμενο σπουδώντου Τ μήματος Τεχνολογίας Τ ρο¬ 
φίμων της Σχολής Τεχνολογίας Τροφίμων και Διατροφής 
των ΤΕΙ Αθήνας και Θεσσαλονίκης καλύπτει τις εφαρμογές 
της επιστήμης και της τεχνολογίας στα τρόφιμα και ειδικό¬ 
τερα στη βελτίωση της παραγωγής, επεξεργασίας, διανο¬ 
μής, προετοιμασίας, εξέτασης, νομοθεσίας καθώς και χρη¬ 
σιμοποίησης των τροφίμων. Κάνει δε χρήση των βιολογικών, 
φυσικών, χημικών και οικονομικών αρχών καθώς και των τε¬ 
χνολογιών πληροφόρησης. 

Με την ολοκλήρωση των σπουδών τους οι πτυχιούχοι του 
Τμήματος θα διαθέτουν τις απαραίτητες επιστημονικές και 
τεχνολογικές γνώσεις και ικανότητες, ώστε να δραστηριο¬ 
ποιούνται επαγγελματικά ως Τεχνολόγοι Τροφίμων και να 
μπορούν: 

1. Να εφαρμόζουν και να αυξάνουν τη γνώση επί της σύν¬ 
θεσης των τροφίμων, με όρους την ποιότητα και την ασφά- 
λειάτους. 

2. Να εκτιμούν ποσοτικά την απόδοση του εξοπλισμού ε¬ 
πεξεργασίας των τροφίμων και να υποδεικνύουν με βάση τε¬ 
χνικά και οικονομικά κριτήρια τον κατάλληλο εξοπλισμό και 
διεργασίες παραγωγής, καθώς επίσης να χρησιμοποιούν 
ποσοτικές τεχνικές για την εκτίμηση σπουδαίων παραγό¬ 
ντων ασφάλειας και ποιότητας. 

3. Να είναι υπεύθυνοι για την επιλογή, εξειδίκευση, εγκα¬ 
θίδρυση και το σχεδίασμά της συνολικής διαδικασίας παρα¬ 
γωγής καθώς και για το λειτουργικό σχεδίασμά των διεργα¬ 
σιών τροφίμων. 

4. Να αναπτύσσουν και να εκτελούν χημικές, φυσικές, μι¬ 
κροβιολογικές και οργανοληπτικές αναλύσεις για την εκτί¬ 
μηση της ποιότητας και ασφάλειας των τροφίμων και μεθό¬ 
δους ελέγχου για όλους τους μικροοργανισμούς των τροφί¬ 
μων (παθογόνους, αλλοιούντες, ζυμώσεις). 

5. Να λαμβάνουν μέρος στην εκτίμηση / αξιολόγηση των 
διεργασιών παραγωγής τροφίμων με τη χρήση τεχνικών ό¬ 
πως η Ανάλυση Επικινδυνότητας - Κρίσιμα Σημεία Ελέγχου 
(ΗΑΘΟΡ), έτσι ώστε να διασφαλίζεται η παραγωγή ασφαλών 
και ποιοτικών προϊόντων. 

6. Να επιβλέπουν και να εφαρμόζουν τις μεθόδους δια¬ 
σφάλισης της ποιότητας των τροφίμων κατά την επεξεργα¬ 
σία τους, ώστε να είναι σύμφωνη με αναγνωρισμένα συστή¬ 
ματα ποιότητας (π.χ. 130 9000), τις σχετικές περιβαλλοντι¬ 
κές προδιαγραφές και νομικές απαιτήσεις. 

7. Να λαμβάνουν μέρος και να βοηθούν στην ανάπτυξη ε¬ 
ρευνητικών προγραμμάτων και προγραμμάτων ανάπτυξης 
νέων προϊόντων τροφίμων και να συμμετέχουν σε προγράμ¬ 
ματα πολλαπλών επιστημονικών αντικειμένων. 

8. Να συμβάλλουν και να λαμβάνουν μέρος στη λειτουρ¬ 
γία, τη διοίκηση - διαχείριση και τον έλεγχο των βιομηχανι¬ 
κών διεργασιών επεξεργασίας τροφίμων. 

9. Να έχουν κατάλληλο υπόβαθρο για απασχόληση στην 
εκπαίδευση και την έρευνα. 

10. Να εκτελούν τα ανωτέρω χρησιμοποιώντας κατάλλη¬ 
λες δεξιότητες διαπροσωπικής επαφής, συμπεριλαμβανομέ- 
νης της ικανότητας να εργάζονται είτε ατομικά είτε ως μέλη 
μικρών ή μεγάλων ομάδων, να προετοιμάζουν αναφορές και 
να πραγματοποιούν κατά τρόπο τελεσφόρο παρουσιάσεις 
των αποτελεσμάτων διερευνήσεων μελετών, έρευνας κ.λπ. 

11. Να υιοθετούν και να μαθαίνουν νέες τεχνικές, ώστε να 
ανταποκρίνονται στις μελλοντικές αλλαγές και εξελίξεις της 
επιστήμης, της τεχνολογίας και της αγοράς. 

Οι σπουδές περιλαμβάνουν: θεωρητική διδασκαλία, εργα¬ 
στηριακές ασκήσεις, φροντιστήρια, σεμινάρια, επισκέψεις 
σε χώρους παραγωγής και εκπόνηση εργασιών με έμφαση 
στη μελέτη περιπτώσεων και τη συμμετοχική εργασία. Ειδι¬ 
κή βαρύτητα δίνεται στην ανάπτυξη των προσωπικών ικανο¬ 
τήτων του σπουδαστή, περιλαμβανομένης της ανάπτυξης 
πρωτοβουλιών και της ικανότητας επίλυσης προβλημάτων. 

Στα μαθήματα γενικής υποδομής του τμήματος περιλαμ¬ 
βάνονται μεταξύ άλλων Μαθηματικά, Χημεία, Φυσική, Βιο¬ 
λογία Μικροβιολογία. 

Τα μαθήματα εξειδίκευσης παρέχουν γνώση της χημικής 
σύνθεσης όλων των τροφίμων, της φυσικής, βιολογικής και 
βιοχημικής συμπεριφοράς τους, των θρεπτικών απαιτήσεων 
του ανθρώπου και των θρεπτικών παραγόντων των τροφί¬ 
μων, της φύσης και συμπεριφοράς των ενζύμων, της μικρο¬ 
βιολογίας των τροφίμων, των αλληλεπιδράσεων των συστα¬ 
τικών των τροφίμων μεταξύ τους καθώς και με τα υλικά συ- 
σκευασίας και με το ατμοσφαιρικό οξυγόνο, των προσθέτων 
και των επιμολύνσεων, της τοξικολογίας των τροφίμων, των 
επιδράσεων των διαφόρων μεθόδων βιομηχανικής επεξερ¬ 
γασίας, των διεργασιών και συνθηκών αποθήκευσης καθώς 
και της χρήσης της στατιστικής για το σχεδίασμά της πειρα¬ 
ματικής εργασίας και την εκτίμηση των αποτελεσμάτων. 

Επίσης, στα γνωστικά αντικείμενα του Τμήματος περιλαμ¬ 
βάνονται οι εφαρμογές και άλλων τεχνολογιών στατρόφιμα, 
όπως των υλικών (χάλυβας, λευκοσίδηρος, αλουμίνιο, γυα¬ 
λί, πλαστικά, χαρτί), της μηχανικής, των οργάνων μέτρησης, 
του αυτοματισμού και των ηλεκτρονικών, της γεωργίας και 
της βιοτεχνολογίας. 

Ιδιαίτερη κατηγορία μαθημάτων αποτελούν τα γνωστικά 
αντικείμενα διοίκησης, οικονομίας και νομοθεσίας, τα οποία 
είναι απαραίτητα για την οργάνωση και διοίκηση των επιχει¬ 
ρήσεων, εργαστηρίων, οργανισμών και υπηρεσιών που σχε¬ 
τίζονται με την ειδικότητα, καθώς και τα γνωστικά αντικείμε¬ 
να ανθρωπιστικών σπουδών. 

Γ. Τμήμα Οινολογίας και Τεχνολογίας Ποτώντου ΤΕΙ Αθή¬ 
νας 

Το περιεχόμενο σπουδών του Τμήματος Οινολογίας και 
Τεχνολογίας Ποτών της Σχολής Τεχνολογίας Τροφίμων και 
Διατροφής του ΤΕΙ Αθήνας καλύπτει το γνωστικό αντικείμε¬ 
νο της εφαρμογής των βιολογικών και φυσικών επιστημών 
στην επεξεργασία των σταφυλιών και των άλλων πρώτων υ¬ 


λών γεωργικής προέλευσης που μπορούν να υποστούν αλ¬ 
κοολική ζύμωση, καθώς και των προϊόντων απόσταξης των 
ζυμώσεων αυτών για την παραγωγή ποτών. 

Με την ολοκλήρωση των σπουδών τους οι πτυχιούχοι του 
Τμήματος θα διαθέτουν τις απαραίτητες επιστημονικές και 
τεχνολογικές γνώσεις και ικανότητες, ώστε να δραστηριο¬ 
ποιούνται επαγγελματικά ως Οινολόγοι και Τεχνολόγοι Πο¬ 
τών ιδίως στους ακόλουθους τομείς: 

1. Παραγωγή, επεξεργασία, ποιοτικό έλεγχο και διασφά¬ 
λιση της ποιότητας, πιστοποίηση της ποιότητας και καταλ¬ 
ληλότητας των αμπελοοινικών προϊόντων καθώς και των 
προϊόντων ζυθοποίησης, απόσταξης και άλλων ποτών. 

2. Συσκευασία, αποθήκευση, συντήρηση, διακίνηση και ε¬ 
μπορία οίνων και ποτών. 

3. Οργάνωση αμπελοοινικών επιχειρήσεων καθώς και επι¬ 
χειρήσεων ζυθοποιίας και ποτοποιίας. 

4. Ίδρυση και λειτουργία οινολογικών εργαστηρίων γευσι- 
γνωσίας, εργαστηρίων ανάλυσης ποτών καθώς και ελέγχου 
οινολογικών αποβλήτων και υδάτων. 

5. Σχεδίασμά και εφαρμογή προγραμμάτων έρευνας και α¬ 
νάπτυξης καθώς και σύνταξη οικονομοτεχνικών μελετών σε 
κάθε τομέα της οινολογίας και τεχνολογίας ποτών. 

6. Τεχνική Υποστήριξη θεμάτων που σχετίζονται με τις πε¬ 
ριβαλλοντικές και νομικές υποχρεώσεις των επιχειρήσεων 
οίνων και ποτών σε εθνικό και διεθνές επίπεδο. 

7. Εκπόνηση μελετών και σχεδίασμά βιομηχανιών οίνου, 
ζύθου και ποτών. 

8. Στα πλαίσια συλλογικής και ομαδικής εργασίας με άλ¬ 
λους ειδικούς, εγκατάσταση και καλλιέργεια αμπελώνων, α¬ 
ξιοποίηση των υποπροϊόντων και επεξεργασία των αποβλή¬ 
των των βιομηχανιών οίνων και ποτών. 

Οι σπουδές περιλαμβάνουν θεωρητική διδασκαλία, εργα¬ 
στηριακές ασκήσεις, φροντιστήρια, σεμινάρια, επισκέψεις 
σε χώρους παραγωγής και εκπόνηση εργασιών με έμφαση 
στη μελέτη περιπτώσεων και τη συμμετοχική εργασία. Ειδι¬ 
κή βαρύτητα δίνεται στην ανάπτυξη των προσωπικών ικανο¬ 
τήτων του σπουδαστή, περιλαμβανομένης της ανάπτυξης 
πρωτοβουλιών και της ικανότητας επίλυσης προβλημάτων. 

Στα βασικά γνωστικά αντικείμενα του Τμήματος περιλαμ¬ 
βάνονται μαθήματα γενικής υποδομής θετικών και βιολογι¬ 
κών επιστημών, όπως χημεία, μικροβιολογία, βιοχημεία, φυ- 
σικοχημεία, βιοτεχνολογία, καθώς και αμπελουργικά αντι¬ 
κείμενα, όπως μορφολογία και φυσιολογία, εδαφολογία, 
ειδικά θέματα της αμπελουργίας. 

Στα αντικείμενα ειδικότητας μεταξύ άλλων περιλαμβάνο¬ 
νται ιδίως η επιστήμη, η τεχνολογία και ο ποιοτικός έλεγχος 
οίνων και ποτών. 

Ιδιαίτερη κατηγορία μαθημάτων αποτελούν τα γνωστικά 
αντικείμενα διοίκησης, οικονομίας και νομοθεσίας, τα οποία 
είναι απαραίτητα για την οργάνωση και τη διοίκηση των επι¬ 
χειρήσεων, εργαστηρίων, οργανισμών και υπηρεσιών που 
σχετίζονται με την ειδικότητα. 

Από τη δημοσίευση του παρόντος παύει να ισχύει κάθε άλ¬ 
λη προηγούμενη διάταξη σχετική με το περιεχόμενο σπου¬ 
δών των παραπάνω Τμημάτων. 

Στον Υφυπουργό Εθνικής Παιδείας και Θρησκευμάτων α¬ 
ναθέτουμε τη δημοσίευση και εκτέλεση του παρόντος δια¬ 
τάγματος 

Αθήνα, 28 Σεπτεμβρίου 2001 

